শেহরি (মুখাচ্ছাদন)
শেহরি (হিন্দি: सेहरा, উর্দু: سہرا‎‎) হল ভারতীয়, পাকিস্তানি এবং বাংলাদেশী বিবাহের সময় পাত্র দ্বারা পরিহিত একটি মুখাচ্ছাদন। পাত্রের এই আলংকারিক মুখাচ্ছাদন ফুল বা পুঁতি দিয়ে তৈরি করা হয় এবং পাত্রের পাগড়িতে বাঁধা হয়।শেহরির ২টি প্রধান উদ্দেশ্য রয়েছে: প্রথম উদ্দেশ্য পাত্রকে দুষ্ট নজর থেকে বাঁচিয়ে রাখা। দ্বিতীয়ত, পাত্র এবং পাত্রী তাদের বিয়ের অনুষ্ঠানের আগে যাতে একে অপরের মুখ দেখতে না পায়। অতএব, একটি শেহরি পাত্রের মুখ ঢেকে রাখার উদ্দেশ্য সার্থক করে, একইভাবে পাত্রী তার মুখ ঘোমটা দিয়ে ঢেকে রাখে। এগুলি দেশের অন্যান্য অংশের তুলনায় উত্তর ভারতে বেশি পরিধান করা হয়।